b'\n_START_ARTICLE_\n\xc5\xbdarko Lau\xc5\xa1evi\xc4\x87\n_START_SECTION_\n\xc5\xbdivotopis\n_START_PARAGRAPH_\nLau\xc5\xa1evi\xc4\x87 je u Podgorici (onda\xc5\xa1njem Titogradu) zavr\xc5\xa1io gimnaziju, a u Beogradu glumu na Fakultetu dramskih umjetnosti, 1982. Te je godine postao i \xc4\x8dlan Jugoslavenskog dramskog kazali\xc5\xa1ta. Iznimnu popularnost donijela mu je uloga u srbijanskoj televizijskoj seriji "Sivi dom" (1984.). Nakon toga, uslijedile su Lau\xc5\xa1evi\xc4\x87eve uloge u koje je sve ostvario u uglavnom srbijanskim filmovima:  "\xc5\xa0meker" (1986.) (redatelja Zorana Amara), Dogodilo se na dana\xc5\xa1nji dan (1987.), Bra\xc4\x87a po materi (1988.), "Boj na Kosovu" (1989.), "Ka\xc5\xbei za\xc5\xa1to me ostavi" (1993.), "Bolje od bekstva" (1993.), te je postao jedan od najpriznatijih glumaca u svim republikama i pokrajinama biv\xc5\xa1e SFRJ. Za ulogu u filmu koji je nastao u koprodukciji hrvatske i srpske kinematografije Oficir s ru\xc5\xbeom iz 1987., dobio je Zlatnu arenu na Pulskom filmskom festivalu za najboljeg glavnog glumca._NEWLINE_U ljeto 1993. godine, Lau\xc5\xa1evi\xc4\x87 je napadnut od grupe huligana ispred jednog kafi\xc4\x87a u Podgorici, te je u samoobrani iz svog pi\xc5\xa1tolja usmrtio dvoje napada\xc4\x8da, a tre\xc4\x87eg te\xc5\xa1ko povrijedio. Najprije je osu\xc4\x91en na 13 godina zatvora, a 1998. kazna mu je promijenjena na 4 godine zatvora, te je tada pu\xc5\xa1ten, nakon \xc5\xa1to je odslu\xc5\xbeio 4,5 godine. Od 1999. je u Sjedinjenim Ameri\xc4\x8dkim Dr\xc5\xbeavama._NEWLINE_Odlukom Vrhovnog suda 2001. godine, ponovno je osu\xc4\x91en na 13 godina zatvora, a 2011. pomilovao ga je tada\xc5\xa1nji predsjednik Srbije Boris Tadi\xc4\x87.'